**PLAN RADA PROJEKTA – IZRADA ŠKOLSKOG KALENDARA**

**IZVOD IZ ŠKOLSKOG KURIKULUMA**

|  |  |
| --- | --- |
| **Projekt** | **Izrada (tiskanje) školskog kalendara** |
| **Ciljevi projekta** | * Poticanje učeničke kreativnosti
* Poticanje učenika na timski rad i druženje
 |
| **Namjena projekta** | * Prikupiti fotografije različitih aktivnosti u kojima su sudjelovali učenici i nastavnici te odabrati iste za svaki mjesec kalendara
* Upoznati lokalnu zajednicu s različitima aktivnostima, projektima i izvanučioničkom nastavom te humanitarnim radom u kojima smo sudjelovali
 |
| **Nositelji projekta** | * Mirjana Škoda, pedagoginja
* Vijeće učenika te svi zainteresirani nastavnici i učenici
 |
| **Način realizacije projekta** | * Osmisliti dizajn kalendara, u suradnji s Vijećem učenika izabrati slike i poruke/stihove koje ćemo koristiti za izradu školskog kalendara
 |
| **Vremenik aktivnosti** | * Tijekom prvog polugodišta šk. god. 2024./25. (najkasnije do sredine prosinca 2024.)
 |
| **Okvirni troškovnik aktivnosti** | * Tiskanje kalendara u određenom broju cca 200 €
 |
| **Način njegova praćenja** | * Prodaja kalendar (UZ Slani škoj) na sajmovima
* Objava članka u školskom list i na Facebook stranici škole
* Predstavljanje na Danu otvorenih vrata
 |

Ideju o izradi školskog kalendara predstavila sam članovima Vijeća učenika na prvom sastanku i ukratko ih izvijestila što ćemo raditi uz napomenu da kalendar mora biti tiskan najkasnije do sredine prosinca kako bi isti učenička zadruga Slani škoj mogla prodavati na sajmovima u sklopu adventa. Učenička zadruga financirat će tiskanje 50 komada školskog kalendara. Dogovorili smo se da ćemo komunicirati kroz aplikaciju Teams zbog lakše organizacije (radimo u dvije smjene i neki predstavnici Vijeća učenika su putnici) gdje ćemo se dogovarati o dizajnu naslovnice, ali i izboru fotografija koje će predstavljati pojedini mjesec. Dogovorili smo se da ćemo konačnu odluku o izboru fotografija donijet na sastanku Vijeća učenika krajem listopada. Tijekom rujna pripremila sam kronološki pregled svih aktivnosti po mjesecima u kojima smo sudjelovali tijekom šk. god. 2023./24. kao i fotografije istih. Sve to poslala sam učenicima u Teams, a oni su dobili zadatak to predstaviti u svojim razredima, raspraviti o izboru aktivnosti/fotografije i pripremiti prijedloge za svoj razred. Također, predložila sam im da za naslovnicu kalendara koristimo logo škole, te logo učeniče zadruge i logo našeg projekta Pag na meniju.
Na Vijeću učenika krajem listopada 2024. učenici su predstavili razredne prijedloge i nakon kraće rasprave donijeli smo konačnu odluku. Na naslovnicu kalendara stavit ćemo logo škole kao središnji element te logo UZ Slani škoj i logo projekta Pag na meniju. Zatim smo izabrali dvanaest fotografija koje će predstavljati svaki mjesec (fotografije koje smo koristili, a nisu vlasništvo srednje škole označili smo, odnosno naveli autora). Fotografije sam nakon sastanka poslala na grafičku obradu u Creativa studio Pag. Školski kalendar bio je gotov do 30. studenog 2024. te smo isti predstavili na Facebook stranici škole, a UZ Slani škoj prodavala ga je na sajmovima u Pagu i Novalji u sklopu adventa te u prostoru škole zainteresiranim građanima.